Johnny Carey

John Joseph «Johnny» Carey (født 23. februar 1919 i Dublin, død 22. august 1995 i Macclesfield) var en irsk fotballspiller og manager. Det meste av sin karriere som spiller tilbrakte han hos Manchester United, hvor han også var kaptein fra 1946 til 1953. Han spilte også landskamper for , og var også landslagskaptein en rekke ganger. Han ble i 1949 kåret til Årets spiller i England.  Carey var også den første kapteinen utenfor Storbritannia som vant både FA-cupen og det engelske ligamesterskapet. 

I november 1936 ble Carey kjøpt opp av Manchester United fra den irske klubben St. James's Gate for 250 pund, noe som var irsk overgangsrekord på den tiden. Han debuterte for United 23. september året etter.

Etter å ha vunnet FA-cupen i 1948, ble han ligamester i 1952-53 med United. Han spilte totalt 342 kamper og scoret 18 mål for Manchester-klubben.

Etter spillerkarrieren var han først en del av trenerstaben i Manchester United, før han ble manager for blant annet Blackburn Rovers, Everton og Nottingham Forest. Fra 1955 til 1967 var han også hovedtrener for landslaget til , noe som på den tiden ikke innebar annet at han var en uttakningskomités forlengede arm.The Boys In Green - The FAI International Story (1997): Sean Ryan 

 Meritter 

Som spiller

Med Manchester United:

 FA-cup, vinner : 1948
 Engelsk ligamester : 1951-52
 Charity Shield: 1952

Som manager

Med Blackburn Rovers:

 2. divisjon: 2.-plass (opprykk) 1957-58

Med Leyton Orient:

 2. divisjon: 2.-plass (opprykk) 1961-62

Med Nottingham Forest:

 1. divisjon: 2.-plass 1966-67

 Referanser 

 Eksterne lenker 

  Nord-Irlands fotballstorheter
  Biografi hos www.irelandshirts.com

Kategori:Irske fotballspillere
Kategori:Irske fotballtrenere
Kategori:Fotballspillere for Home Farm FC
Kategori:Fotballspillere for Manchester United FC
Kategori:Fotballspillere for Shamrock Rovers FC
Kategori:Fotballtrenere for Blackburn Rovers FC
Kategori:Fotballtrenere for Everton FC
Kategori:Fotballtrenere for Leyton Orient FC
Kategori:Fotballtrenere for Nottingham Forest FC
Kategori:Trenere for Irlands herrelandslag i fotball
Kategori:Personer fra Dublin